अभिनेत्री साधना इक ऐसी अदाकारा रेइयां न, जिनें चार फिल्में ‘वो कौन थी’ (1964), ‘मेरा साया’ (1966), ‘गीता मेरा नाम’ (1974) ते ‘महफिल’ (1978) च डबल रोल कीते। शर्मिला टैगोर ने बी ‘ऐन इवनिंग इन पेरिस’ (1967) ते गुलजार दी ‘मौसम’ (1975) फिल्म च दोह्‌री भूमिकां नभाइयां। नर्गिस ते सुचित्रा सेन बी उनें अभिनेत्रियें च शामल न, जिनें दोह्‌री भूमकाएं गी अंजाम दित्ता। ‘ममता’ (1966) च सुचित्रा सेन ने मां ते धीह् दा डबल रोल कीता जदके नर्गिस ने ‘अनहोनी’ (1952) फिल्म च दोह्‌री भूमका अदा कीती।